JÄRVI-SUOMEN KUVAKILPAILU 2020

JÄRJESTÄJÄNÄ VARKAUDEN KAMERASEURA RY

SANALLINEN PALAUTE TUOMARISTOLTA (KUOPION KAMERASEURASTA):

Terve Timo, tässä näitä lupaamiamme luonnehdintoja. Kiitos vielä kerran mukavasta päivästä ja sujuvista järjestelyistä.

/MuP

Yleisesti kuvatarjonta on korkealuokkainen ja tasainen. Joukossa ei ollut teknisesti täysin epäonnistuneita otoksia. Kuvakerronta oli parhaimmillaan varsin vahvaa, mukana oli myös selkeästi kotialbumiin kuuluvia kuvia. Aiheita oli lähestytty melko tavanomaisella tavalla. Kuvaajien kannattaa kiinnittää huomiota teknisiin perusasioihin, kuten sommitteluun, kuvien perussäätöihin ja värien hallintaan. Sommittelussa kannattaa muistaa kolmanneksen säännöt. Keskisommittelu ei aina ole se kaikkein toimivin ratkaisu. Värien hallinnassa valkotasapaino on tärkeä muistettava. Aiheen käsittelyssä kannattaa pohtia useita erilaisia lähestymistapoja. Kerrontaa voi kehittää keskittymällä yhteen aiheeseen kerrallaan.

Erityisen ilahduttavaa oli nuorten kuvaajien töiden huikean korkea taso. Nuorten sarjan voittajakuvassa raadin huomion kiinnitti hienosti lehvästön avulla kehystetty vaikea kohde ja hienosti hallittu valo.

Kirsikkana kakussa on raadin mielikuva, jossa pyjama-asuinen henkilö kulkee kadulla. Unenomaisuus on tavoitettu hienosti pitkällä valotusajalla ja tarkalla kohteen seurannalla. Hienoa työtä!

Näiden kuvien perusteella osallistujien on hyvä jatkaa harrastustaan ja viedä ilmaisuaan kohti entistä vahvempaan suuntaa.

Terv

Kutsuttu ja Kuopion Kameraseuran asettama raati

Merja Martikainen, Petri Damstén, Kari Kumpulainen, Marko Paakkanen, Juha Saastamoinen ja Petteri Mussalo

MV\_1: Hieno unenomainen tunnelma jota sopiva liike-epäterävyys korostaa

MV\_2: Hieno vastavalokuva, jossa vesipisaroiden ja ruohonkorsien muoto korostuu. Vastavalo hallittu hyvin.

MV\_3: Hyvät sävyt ja hyvin hallittu valon suunta. Kirkas ikkuna vie katsetta liikaa, kuva olisi selvästi parempi mikäli ikkuna olisi rajattu pois oikeanpuoleista karmia lukuun ottamatta.

Väri\_1: Kaunis malli, kaunis sommitelma, kauniit värit, takaa tuleva valo korostaa hiuksia upeasti.

Väri\_2: Upea lapsikuva, kauniit syksyiset sävyt. Kuvaaja on saanut lapseen hienon kontaktin.

Väri\_3:  Hieno tilannekuva jostain kaukaa. Kujan tunnelma ja muistijälki tuoksuista ja äänistä välittyy hienosti

Teema\_1: Hieno graafinen kuva, pistää katsojan miettimään kuvan sisältöä. Toimii hyvin isossa koossa, pienellä näytöllä kuvan sisältö ei välttämättä katsojalle avaudu.

Teema\_2: Hyvä sommittelu, hyvä kuvakulma, hyvät sävyt

Teema\_3: Klassinen sommittelu, erityisesti etualalla oleva kasvoreliefi antaa kuvalle voimaa

Nuoriso\_1: Yöllä yleensä liikkuva supi on saatu hienosti taltioitua, ympärillä olevat lehdet kehystävät supia hienosti.

Nuoriso\_2: Hieno pilvien heijastus vedessä, alareunan katkeavat kivet hieman häiritsevät, tiukempi rajaus voisi parantaa kuvaa

Nuoriso\_3: Hienot pisarat, kuva voisi parantua rajaamalla alaosan epäterävä alue pois.

Luonto\_1: Kauniit sävyt, upea talvinen tunnelma. Pitkä valotusaika tuo hienon lisän pilviin.

Luonto\_2: Kauniit sävyt, etualan kivet tuovat kuvaan kolmiulotteisuutta.

Luonto\_3: Hyvä sommittelu, hyvä mv -toteutus. Tuulen aiheuttamat kuviot hiekassa lisäävät aavikkomaista tunnelmaa.

.